

**REPUBLIKA HRVATSKA**

**KRAPINSKO – ZAGORSKA ŽUPANIJA**

**GRAD ZLATAR**

**GRADONAČELNIK**

KLASA: 610-01/25-01/06

URBROJ: 2140-07-02-25-1

U Zlataru 10. srpnja 2025.

**JAVNI POZIV ZA KORIŠTENJE JAVNIH POVRŠINA ZA PRUŽANJE UGOSTITELJSKIH USLUGA POVODOM MANIFESTACIJE**

**56. DANI KAJKAVSKE RIJEČI**

Članak 1.

Predmet Javnog poziva je pravo na korištenje javnih površina u Parku hrvatske mladeži za obavljanje ugostiteljskih djelatnosti u sklopu manifestacije 56. Dani kajkavske riječi Zlatar.

Privremeno korištenje javnih površina odobrava se za dane:

* 19. rujna 2025.
* 20. rujna 2025.
* 26. rujna 2025.
* 27. rujna 2025.
* 28. rujna 2025.

Članak 2.

Visina poreza na korištenje javne površine utvrđuje se u iznosu od 60,00 EUR po danu, uvećano za paušalni iznos za korištenje električne energije u iznosu:

* štandovi, kućice, šatori do 2kW – 7,00 eura/dan,
* štandovi, kućice, šatori do 2kW do 5kW – 14,00 eura/dan,
* štandovi, kućice, šatori preko 5kW – 14,00 eura/dan, odnosno 3,00 eura/dan za svaki naredni kW.

Naknada uključuje odvoz i zbrinjavanje komunalnog otpada u dane pružanja ugostiteljskih usluga. Otpad će biti sakupljen u jutarnjim satima, a smeće je potrebno odložiti uz objekt.

Članak 3.

Radno vrijeme za vrijeme održavanja manifestacije posebnom odlukom odredit će gradonačelnik.

Članak 4.

Broj ugostiteljskih mjesta je ograničen na 8 (osam).

Ugostitelj može na korištenje dobiti jednu poziciju na prostoru Parka hrvatske mladeži.

Grad Zlatar zadržava pravo određivanja pozicije ugostiteljskog mjesta bez davanja posebnih obrazloženja.

Članak 5.

Pravo prijave imaju sve pravne i fizičke osobe koje su registrirane za obavljanje ugostiteljske djelatnosti.

Iskaz interesa i odabir za korištenje lokacije i infrastrukture se provodi podnošenjem pisane prijave.

Prijava mora sadržavati:

1. prijavnicu, koja je sastavni dio javnog poziva,
2. Izvadak/rješenje iz odgovarajućeg registra/upisnika:
   1. Pravne osobe: izvadak iz sudskog registra,
   2. Obrtnici: izvadak iz obrtnog registra,
   3. Obiteljska poljoprivredna gospodarstva: rješenje o upisu u upisnik obiteljskih poljoprivrednih gospodarstava; rješenje za upis u upisnik dopunskih djelatnosti na OPG-u.
3. presliku osobne iskaznice za ponuditelja (samo za fizičke osobe i fizičke osobe – obrtnike);
4. ponudu jela s cijenama tj. detaljan opis predloženih usluga s cjelokupnom ponudom (vrsta hrane i pića s prijedlogom ugostiteljske ponude – meni)

Članak 6.

Postavljanje i opremanje javne površine započinje 18. rujna 2025. godine od 08:00 sati, a svi ugostiteljski prostori moraju biti postavljeni i spremni za rad 19., 20., 26., 27. i 28. rujna 2025. godine od 15:00 sati.

Raspremanje ugostiteljskih prostora mora biti završeno najkasnije 30. rujna 2025. godine do 15:00 sati.

Članak 7.

Odabrani ponuditelji dužni su cjelokupan iznos zakupa javne površine uplatiti po potpisivanju Ugovora, a najkasnije do 15. rujna 2025.

Ukoliko odabrani ponuditelj ne uplati iznos poreza do navedenog roka, smatra se da je povukao svoju ponudu te će se javna površina dati na korištenje drugom ponuditelju.

Članak 8.

Posebne napomene:

* na ugostiteljskim lokacijama nije dozvoljeno postavljati šatore za prostor usluživanja, pivske setove te suncobrane,
* transport opreme i uređenje prostora ponuditelji obavljaju u svojoj organizaciji i o vlastitom trošku,
* na dodijeljenim lokacijama neće biti dozvoljeno reproduciranje glazbe s razglasa ili sličnih audio uređaja u vrijeme odvijanja programa manifestacije niti se dozvoljavaju bilo kakve animacijske, zabavne ili glazbene priredbe.
* ponuditelj nema pravo dodijeljenu javnu površinu za obavljanje ugostiteljskih usluga na manifestaciji ustupiti drugoj fizičkoj ili pravnoj osobi.

Članak 9.

Rok za prijavu je 8 (osam) dana od dana objave natječaja na službenim mrežnim stranicama Grada Zlatara.

Prijave s prilozima dostavljaju se na propisanom obrascu, koji se može naći na službenim mrežnim stranicama Grada Zlatara na adresi [www.zlatar.hr](http://www.zlatar.hr) na e-mail adresu [grad@zlatar.hr](mailto:grad@zlatar.hr) , s naznakom „Javni poziv za korištenje javnih površina za 56. Dane kajkavske riječi“.

Članak 10.

Gradonačelnica će imenovati Povjerenstvo za otvaranje prijava pristiglih na javni poziv.

Povjerenstvo ima tri člana.

Članak 11.

Nepravovremene i nepotpune prijave neće se razmatrati.

Članak 12.

Sva pitanja vezana uz ovaj javni poziv mogu se postaviti isključivo elektroničkim putem slanjem upita na e – mail adresu: [grad@zlatar.hr](mailto:grad@zlatar.hr) ili na telefon 049/466-627, a najkasnije do završetka javnog poziva.

**GRADONAČELNICA**

Jasenka Auguštan - Pentek